# מארק אספר

מארק אספר
Mark Esper|  |
|
לידה |
26 באפריל 1964 (בן 62) יוניונטאון, ארצות הברית  |
|
מדינה |
ארצות הברית  |
|
השכלה | * בית הספר לממשל ע"ש קנדי באוניברסיטת הרווארד
* אוניברסיטת ג'ורג' וושינגטון
* האקדמיה הצבאית של ארצות הברית
* תיכון לורל היילנדס
 |
|
מפלגה |
המפלגה הרפובליקנית  |
|
פרסים והוקרה | * לגיון ההצטיינות
* מדליית שחרור כווית
* כוכב הארד
* מדליית שחרור כווית של ערב הסעודית
 |
|
חתימה |   |
|

מזכיר ההגנה של ארצות הברית ה־27|
23 ביולי 2019 – 9 בנובמבר 2020 (שנה ו־3 חודשים) |
|
סגן מזכיר ההגנה של ארצות הברית |
ריצ'רד ו. ספנסר, דייוויד נורקוויסט |
|
תחת נשיא ארצות הברית |
דונלד טראמפ |
|
→ ריצ'רד ו. ספנסר (בפועל)כריסטופר מילר ← |

 |
|

מזכיר ההגנה של ארצות הברית בפועל|
24 ביוני 2019 – 23 ביולי 2019 (30 ימים) |
|
תחת נשיא ארצות הברית |
דונלד טראמפ |
|
→ פטריק שנהאן (בפועל)ריצ'רד ו. ספנסר (בפועל) ← |

 |
|

מזכיר הצבא של ארצות הברית ה־23|
20 בנובמבר 2017 – 23 ביולי 2019 (שנה ו־8 חודשים) |
|
תחת נשיא ארצות הברית |
דונלד טראמפ |
|
→ אריק פנינג (בפועל)אריק פנינג (בפועל) ← |

 |
|
שירות ביטחוני |
|
השתייכות |
צבא ארצות הברית  |
|
דרגה |
לוטננט קולונל  |
|
פעולות ומבצעים |
| * מלחמת המפרץ
* העימות בין ארצות הברית לאיראן
 |
|   |

**מארק תומאס אספר** (באנגלית: **Mark Thomas Esper**; נולד ב-26 באפריל 1964) הוא פוליטיקאי אמריקאי. כיהן כמזכיר ההגנה של ארצות הברית, כמזכיר הצבא של ארצות הברית ה-23, וכסגן נשיא ליחסי ממשל בריית'יאון.

## ביוגרפיה

אספר סיים את לימודיו בבית הספר התיכון בשנת 1982. הוא קיבל תואר ראשון בהנדסה באקדמיה הצבאית של ארצות הברית בשנת 1986. בנוסף היה מצטיין דקאן באקדמיה וקיבל את פרס דאגלס מקארתור למנהיגות. הוא קיבל תואר שני במינהל ציבורי מבית הספר לממשל באוניברסיטת הרווארד בשנת 1995 ותואר דוקטור מאוניברסיטת ג'ורג' וושינגטון בשנת 2008. הוא נשוי ואב לשלושה.

## קריירה

אספר שירת כקצין בדיוויזיה המוטסת ה-101 במהלך מלחמת המפרץ, לאחר מכן שימש מפקד פלוגה רובאית ולאחר שחרורו המשיך לשרת במשמר הלאומי עד שנת 2007. הוא עוטר בלגיון ההצטיינות ובכוכב הארד.

בין השנים 1998–2002 שימש כאיש צוות מקצועי בכיר בוועדת החוץ של הסנאט ובוועדת הסנאט לעניינים ממשלתיים. הוא היה גם יועץ מדיניות לסנאטור צ'אק הייגל. בין השנים 2001–2002 היה מנהל ועדת השירותים המזוינים של הבית הלבן. בין השנים 2002–2004 שירת בממשל ג'ורג' בוש כסגן עוזר שר הביטחון למדיניות המשא ומתן, שם היה אחראי להחלטות כגון אי-הפצת נשק גרעיני, בקרת נשק, ובעיות ביטחון בינלאומיות אחרות.

אספר היה סגן נשיא באיגוד תעשיות החלל בין השנים 2006–2007. מספטמבר 2007 עד פברואר 2008 שימש כמנהל מדיניות לסנאטור פרד תומפסון במסע הבחירות שלו לנשיאות ב-2008. ביולי 2010 מונה לסגן נשיא ליחסי ממשל בריית'יאון.

ב-19 ביולי 2017 הודיע הנשיא דונלד טראמפ כי בכוונתו למנות את אספר למזכיר הצבא של ארצות הברית. ב-15 בנובמבר אושר אספר לתפקיד ברוב קולות בהצבעה בסנאט ביחס של 89–6. וב-20 בנובמבר הושבע לתפקיד.

ב-18 ביוני 2019 החליט הנשיא טראמפ למנותו למזכיר ההגנה של ארצות הברית. ב-23 ביולי נכנס לתפקידו לאחר שמינויו אושר בסנאט ברוב של 90 תומכים מול 8 מתנגדים בלבד.

ב-9 בנובמבר 2020 הודיע הנשיא טראמפ על סיום תפקידו. דומה היה כי פיטוריו היו בלתי נמנעים מאז שהתגלעו חילוקי דעות בינו לנשיא טראמפ כאשר האחרון קרא לפרוס כוחות צבאיים ברחובות וושינגטון הבירה לאור מחאות ג'ורג' פלויד. אספר התנגד בפומבי לאיומיו של טראמפ להפעיל את חוק ההתקוממות של 1807, שיאפשר לנשיא להשתמש בכוחות צבא פעילים לשם אכיפת חוק. טראמפ זעם כאשר אספר אמר לעיתונאים כי יש להפעיל את חוק ההתקוממות "רק במצבים הדחופים והנוראיים ביותר" וכשגרס כי אין ארצות הברית נמצאת במצב כזה לאחר רצח ג'ורג' פלויד.

לפי ספרו של אספר, טראמפ הציע לחסל קצין איראני בכיר ביותר הפועל מחוץ לאיראן. רעיונות נוספים שהועלו על ידי טראמפ או מקורביו היו שליחת טילים למקסיקו כדי להשמיד את מעבדות הסמים, שליחת 250 אלף חיילים לגבול הדרומי וטבילת ראש ערוף של מנהיג טרור בדם חזיר - כאזהרה לחמושים איסלאמיסטים אחרים.

חבר במועצת המנהלים של המועצה האטלנטית.

## קישורים חיצוניים

 מדיה וקבצים בנושא **מארק אספר** בוויקישיתוף

* מארק אספר, ברשת החברתית X (טוויטר)
* מארק אספר, ברשת החברתית אינסטגרם

## הערות שוליים